Viiratsi 4. veebruar 2025 nr 55

**Keskuse tee 1 detailplaneeringu**

**algatamine ja keskkonnamõju strateegilise**

**hindamise algatamata jätmine**

Viljandi Tarbijate Ühistu (registrikood 10249309) juhatuse liige Margus Toomla esitas taotluse (reg 28.11.2024 nr 7-2/24/20-1) detailplaneeringu algatamiseks Ramsi alevikus Keskuse tee 1 katastriüksusel (katastritunnus 62903:003:0006). Detailplaneeringu eesmärk on kauplushoone ehitusõiguse määramine.

05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Taotletaval planeeringualal kehtib Pärsti Vallavolikogu 19.04.2006 määrusega nr 13 „Üldplaneeringu kehtestamine“ kehtestatud Pärsti valla üldplaneering (edaspidi ka üldplaneering), milles on märgitud kõnealusele planeeringualale kaubandus-, teenindus- ja büroohoone maa juhtotstarve.

Vastavalt üldplaneeringule on detailplaneeringu koostamine kohustuslik Ramsi alevikus kompaktse asustusega territooriumil.

Planeerimisseaduse § 125 lg 2 sätestab muu hulgas, et detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul.

Detailplaneeringut taotletavale alale varem koostatud ei ole. Ehitisregistri andmetel asub kinnistul teenindusmaja (ehitisregistri kood 112006057) ja teenindusmaja abihoone (ehitisregistri kood 120607991). Katastriüksus on ärimaa sihtotstarbega ja pindala ligikaudu 0,3 ha.

Viljandi Tarbijate Ühistu (registrikood 10249309) juhatuse liige Margus Toomla on 21.01.2025 allkirjastatud lepinguga nr DP367 (reg-nr 15-1/25/18) võtnud üle detailplaneeringu koostamise tellimise ja finantseerimise kohustuse.

Arvestades eeltoodud asjaolusid käsitleb planeeringute peaspetsialist esitatud taotlust üldplaneeringu kohase detailplaneeringu algatamisena ja ei ole vajalik algatada koostatava detailplaneeringu keskkonnamõju strateegilist hindamist, kuna planeeringuga ei kavandata tegevust, mis keskkonnamõju hindamise ja keskkonnajuhtimissüsteemi seaduse kohaselt on olulise keskkonnamõjuga tegevus. Kavandatava tegevusega ja detailplaneeringu elluviimisega ei kaasne eeldatavalt vahetu või kaudne mõju, mis võib ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 4 lg 1, § 124 lg 10, § 125 lg 2, § 127, § 128 lg-d 1 ja 5, keskkonnamõju hindamise ja keskkonnajuhtimissüsteemi seaduse § 35, Pärsti Vallavolikogu 19.04.2006 määrusega nr 13 „Üldplaneeringu kehtestamine“ kehtestatud Pärsti valla üldplaneeringu, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1 ning arvestades esitatud taotlust:

1. Algatada detailplaneeringu koostamine Ramsi alevikus Keskuse tee 1 katastriüksusel (katastritunnus 62903:003:0006) vastavalt lisatud asendiplaanile (lisa 1). Detailplaneeringu eesmärk on kauplushoone ehitusõiguse määramine. Detailplaneeringuala suurus on ligikaudu 0,3 ha.
2. Anda detailplaneeringu koostamise lähteseisukohad vastavalt käesoleva korralduse lisale 2.
3. Mitte algatada koostatava detailplaneeringu keskkonnamõju strateegilist hindamist.
4. Viljandi Vallavalitsuse planeeringute peaspetsialistil korraldada planeeringu algatamise teate avaldamine:
   1. ajalehes Sakala 30 päeva jooksul peale korralduse jõustumist;
   2. Ametlikes Teadaannetes 14 päeva jooksul peale korralduse jõustumist;
   3. Viljandi valla veebilehel [www.viljandivald.ee](http://www.viljandivald.ee)
5. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär